Smuklė

Smuklė, karčema, taverna () – ekonominės ar vidutinės klasės maitinimo paskirties įstaiga, gebanti aptarnauti vidutinius žmonių srautus, turinti licenciją pardavinėti alkoholinius gėrimus, orientuota į žmonių socializacijos poreikius ir teikianti pobūvių bei apgyvendinimo paslaugas. Užsakymai maistui priimami pagal meniu, atsiskaitoma užsakant arba apsilankymo pabaigoje.

Siekiama kompromiso tarp aptarnavimo greičio, kainos ir kokybės bei išlaikyti platesnį prieinamumą bei populiarumą, stengiamasi sukurti jaukią, kartais teminę, aplinką tinkančią įvairaus dydžio kompanijoms. Paprastai jungiama su baru, siūloma įvairių šalių populiarių patiekalų, gėrimų bei užkandžių norint įtikti kuo platesniam lankytojų ratui. Ruošiant patiekalus atsižvelgiama į įtaką savikainai, kokybei ir paruošimo greičiui: dalis populiariausių patiekalų ar jo dalių gali būti paruošta iš anksto, dalis ruošiama pagal užsakymą, dalis – iš pusfabrikačių. Atsisakoma paslaugų savikainą stipriai didinančių maisto produktų, aplinkos detalių, personalo.

Gali būti rengiami žmones suburiantys vieši ar privatūs renginiai, pvz., gyvos muzikos vakarai, gimtadienio pobūviai, banketai.

Architektūros paminklai 

Lietuvoje yra keletas miestų ir miestelių, kurių senovinės smuklės yra architektūros paminklai:
 Alanta
 Kalvarija
 Rudamina
 Šilinė
 Žeimelis

Taip pat skaitykite 
 Valgykla
 Bistro
 Kavinė
 Baras
 Užeiga
 Bufetas
 Kabaretas
 Restoranas

Maitinimo organizacijos

it:Taverna